《四和香 黄三出所藏元刊文信国集杜诗属题盖囗中作也感而赋此》
清代·梁鼎芬

正气歌成诗更烈。字字悲宫阙。石烂海枯心不歇。谁得及、铮铮铁。

一卷麻沙精妙绝。来历犹能说。我欲读之喉更咽。君试看、斑斑血。

作者简介：（?—1918）清广东番禺人，字星海。光绪六年进士，授编修。为张之洞倚重，聘主广雅书院、钟山书院讲席。之洞推行新政，言学事惟鼎芬是任。累官署布政使。以劾袁世凯去官。卒后，清室谥文忠。